A novemberi államháztartási hiány 172 milliárd forint
Az államháztartás novemberi hiánya 172 milliárd forint, az eddigi deficit az egész éves elõirányzat több mint másfélszeresét teszi ki. A társasági adóból és a személyi jövedelemadóból származó bevételek elmaradtak a várttól.
Az államháztartás - helyi önkormányzatok nélküli - november havi hiánya 172 milliárd forint volt, így az államháztartás egyenlege ez év november végén 1304,8 milliárd forint deficitet mutatott - közölte a Nemzetgazdasági Minisztérium. Az államháztartás összes bevétele ez év november végéig 11 548 milliárd forint volt, míg az összes kiadása 12 852,8 milliárd forintra rúgott.

A tavalyi év azonos idõszakában az államháztartás hiánya az egész éves deficit 121,6 százalékát tette ki. Ezen belül a központi költségvetés hiánya a 2009. november végi 124 százalékos arányhoz képest most az egész évre tervezett központi költségvetési hiány 154,5 százalékát adja.

Az NGM tájékoztatása szerint az idei elsõ tizenegy hónap államháztartási egyenlege még nem tartalmazza a "bankadó" második részletébõl decemberre várt közel 90 milliárd forintos bevételt, a távközlési, kiskereskedelmi és energetikai szektort érintõ válságadók decemberi esedékességû bevételeit (161 milliárd forint), továbbá a decemberben idõszerû társaságiadó-feltöltéseket.

A novemberi 172 milliárd forintos államháztartási hiányon belül a központi költségvetés 140,6 milliárd forint, a társadalombiztosítás pénzügyi alapjai 31,7 milliárd forint deficitet halmoztak fel, az elkülönített állami pénzalapok pedig 0,3 milliárd forintos többlettel zártak. A tavalyi évben az államháztartás központi alrendszerének hiánya 76,6 milliárd forintot tett ki.

A fõbb adóbevételek különbözõ módon teljesültek: az eva, az áfa, valamint a jövedéki és a regisztrációs adó bevételei meghaladták a tavalyi összeget, míg a társaságiadó- és az szja-bevételek elmaradtak az elõzõ évitõl. Emellett csökkentette a bevételeket, hogy a megszûnt társas vállalkozások különadójából még 5,4 milliárd forintot visszautaltak.
államháztartási hiány